नई दिल्ली। केंद्र में भाजपा के नेतृत्व वाली एनडीए सरकार के तीन साल 26 मई को पूरे हो जायेंगे। मोदी सरकार के तीन साल पूरे होने को लेकर कांग्रेस उपाध्यक्ष राहुल गांधी ने तंज कसा है. राहुल गांधी ने सोशल मीडिया पर मोदी सरकार के तीन साल पर टिप्पणी की है।
राहुल ने ट्वीट किया कि, 'नौजवान नौकरी ढ़ूंढने के लिए संघर्षरत हैं, किसान आत्महत्या कर रहे हैं और सीमा पर जवान शहीद हो रहे हैं। सरकार किस बात का जश्न मना रही है?'
राहुल गांधी ने मोदी सरकार के कार्यकाल पर एक और ट्वीट किया जिसमें उन्होंने कहा कि वादाखिलाफी, नाकामी और जनता से धोखे के तीन साल। आपको बता दें कि 16 मई 2014 को लोकसभा चुनाव के नतीजे आये थे। नरेंद्र मोदी के नेतृत्व में भाजपा ने अप्रत्याशित जीत दर्ज की थी और केंद्र में पूर्ण बहुमत की सरकार बनायी थी।